नवउत्कृष्ट यथार्थवाद (नियोक्लासिकल यथार्थवाद)
नियोक्लासिकल यथार्थवाद विदेश नीति विश्लेषण के लिए एक दृष्टिकोण है। यह शब्द पहली बार 1998 के वर्ल्ड पॉलिटिक्स रिव्यू आर्टिकल में जिदेयोन रोज़ द्वारा गढ़ा गया, यह शास्त्रीय यथार्थवादी और नवयथार्थवाद (अन्तर्राष्ट्रीय सम्बंध) – विशेष रूप से रक्षात्मक यथार्थवादी – सिद्धांतों का एक संयोजन है। नियोक्लासिकल यथार्थवाद मानता है कि अंतर्राष्ट्रीय प्रणाली में एक राज्य की क्रियाओं को परिस्थिति-सम्बंधित प्रणालीगत चरों (systemic variables) के बर्ताव से समझाया जा सकता है – जैसे कि राज्यों के बीच शक्ति-प्रदर्शन क्षमताओं का वितरण – साथ ही संज्ञानात्मक चर (cognitive variables)– जैसे कि प्रणालीगत दबावों की सही और ग़लत अनुभूति, अन्य राज्यों के ' इरादे, या उनसे होने वाले खतरे और घरेलू चर (domestic variables)– जैसे समाज पर असर डालने वाले राज्य संस्थान, कुलीन वर्ग और सामाजिक कारक। ये सभी विदेश नीति में निर्णय लेने वालों की कार्रवाई की शक्ति और स्वतंत्रता को प्रभावित करते हैं।